- गृहकर चुकाया फिर भी बाकीदार, Hathras News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Hathras गृहकर चुकाया फिर भी बाकीदार
{"_id":"7677","slug":"Hathras-7677-7","type":"story","status":"publish","title_hn":"\u0917\u0943\u0939\u0915\u0930 \u091a\u0941\u0915\u093e\u092f\u093e \u092b\u093f\u0930 \u092d\u0940 \u092c\u093e\u0915\u0940\u0926\u093e\u0930","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
हाथरस/हसायन। नगर पंचायतों में टैक्स वसूली में किस तरह घपलेबाजी चल रही है, इसका खुलासा हाल ही में निकाय चुनाव के नामांकन के लिए नो ड्यूज जारी करने के दौरान हुआ है। हसायन के कई लोग जब नामांकन के लिए नो ड्यूज लेने नगर पंचायत दफ्तर पहुंचे तो उन्हें वहां से गृहकर के बकाए की रसीदें थमा दी गईं, जबकि वह गृहकर का पैसा पहले ही चुकता कर चुके हैं।बावजूद इसके बकाए की रसीदें हाथ में देखकर यह लोग सोच में पड़ गए। इनके सामने सवाल था कि जब उन्होंने नगर पंचायत कर्मियों को गृहकर का पैसा चुकता किया है तो फिर इसे उनके खाते में जमा क्यों नहीं किया गया। अगर जमा किया गया है तो फिर उन पर यह बकाया क्यों बना हुआ है। नगर पंचायत कार्यालय में मालूमात की गई तो पता चला कि वहां उनके खाते में कोई पैसा जमा नहीं किया गया। मतलब साफ था कि कस्बा वासियों से वसूलने के बाद इस पैसे को नगर पंचायत कर्मियों ने खुद हजम कर लिया है। मजबूरन इन लोगों को गृहकर बकाए का पूरा पैसा जमा कराके दूसरी रसीद कटवानी पड़ीं। तब जाकर उनका नामांकन हो पाया। इस गड़बड़झाले के शिकार खुद समाजवादी पार्टी के पूर्व जिला सचिव सुरेशचंद्र कुशवाहा भी बने हैं। उनकी मानें तो उन समेत कस्बे के तमाम लोगों ने कुछ महीने पहले ही नगर पंचायत कार्यालय में निवर्तमान चेयरमैन सोनू अग्रवाल के सामने गृहकर का बकाया जमा करके रसीदें कटवाईं थीं। नगर पंचायत कार्यालय के कर्मचारियों ने उन्हें रसीदें तो काटकर दे दीं, लेकिन रसीदों का पैसा अपने गृहकर रजिस्टरों में जमा नहीं किया। जब वह राजेश्वर यादव व श्यामसुंदर कुशवाहा सदस्य पद के लिए अपने नामांकन के लिए नो ड्यूज लेने नगर पंचायत कार्यालय पहुंचे तो उन्हें बताया गया कि उन पर अभी नगर पंचायत के गृहकर का बकाया है, इसलिए उन्हें नो ड्यूज नहीं मिल सकता। पैसा जमा करने के बाद ही इन लोगों को नो ड्यूज मिल पाया। इस तरह इन पर टैक्स की दुहरी मार पड़ी है, जबकि पैसा जमा करने वाले बाकी लोग भी अभी तक नगर पंचायत के बाकीदार ही बने हुए हैं। सपाइयों ने इसकी शिकायत डीएम से करने का निर्णय लिया है। यह लोग इस बारे में सोमवार को डीएम से मिलेंगे। शिकायत करने वालों में सुमन यादव, रामेश्वर सिंह, राजेश्वर सिंह, तेजवीर सिंह यादव व अन्य लोग भी शामिल हैं। कैसा लगा